CELEX: 52020PC0196
Language: da
Date: 2020-05-15
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Verdenstoldorganisationen (WCO) for så vidt angår vedtagelsen af forklarende bemærkninger, tariferingsudtalelser eller øvrige udtalelser vedrørende fortolkningen af det harmoniserede system samt rekommandationer med henblik på at sikre ensartethed i fortolkningen af det harmoniserede system i henhold til konventionen om det harmoniserede system

EUROPA-KOMMISSIONEN
            Bruxelles, den 15.5.2020
            COM(2020) 196 final
            2020/0080(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Verdenstoldorganisationen (WCO) for så vidt angår vedtagelsen af forklarende bemærkninger, tariferingsudtalelser eller øvrige udtalelser vedrørende fortolkningen af det harmoniserede system samt rekommandationer med henblik på at sikre ensartethed i fortolkningen af det harmoniserede system i henhold til konventionen om det harmoniserede system
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører en rammeafgørelse om fastlæggelse af den holdning, der skal indtages på Unionens vegne på møder i Verdenstoldorganisationen (WCO) i forbindelse med udarbejdelsen og vedtagelsen af forklarende bemærkninger, tariferingsudtalelser, øvrige udtalelser vedrørende fortolkningen af det harmoniserede system og rekommandationer med henblik på at sikre ensartethed i fortolkningen og anvendelsen af det harmoniserede system i henhold til konventionen om det harmoniserede system (HS-konventionen). 
            
            
               2.Baggrund for forslaget
            
            
               2.1.Den internationale konvention om det harmoniserede varebeskrivelses- og varenomenklatursystem
            
            
               Formålet med den internationale konvention om det harmoniserede varebeskrivelses- og varenomenklatursystem ("HS-konventionen") er at lette den internationale handel og indsamlingen, sammenligningen og analysen af statistikker, navnlig om international handel. Den omfatter som et bilag HS-nomenklaturen, som er et internationalt harmoniseret system, der gør det muligt for de deltagende lande at tarifere varer på et fælles grundlag til toldformål. HS-nomenklaturen indeholder navnlig beskrivelser af varerne i form af positioner og underpositioner og de tilhørende numeriske koder baseret på et 6-cifret kodesystem. HS-nomenklaturen revideres hvert femte år
                  1
               . Den anvendes af mere end 190 myndigheder på verdensplan; derfor tariferes mere end 98 % af alle varer, der handles i verden, i henhold til nomenklaturen. 
            
            
               HS-konventionen trådte i kraft den 1. januar 1988.
            
            
               Den Europæiske Union og alle medlemsstater er parter i aftalen
                  2
               .
            
            
               2.2.Verdenstoldorganisationen (WCO)
            
            
               Verdenstoldorganisationen (WCO), der blev oprettet i 1952 som Toldsamarbejdsrådet, er et uafhængigt mellemstatsligt organ, som har til opgave at arbejde for, at toldadministrationerne forbedres og gøres mere effektive. Den repræsenterer på 183 toldmyndigheder i hele verden. WCO's styrende organ er WCO-rådet. Hvert medlem af WCO-rådet har én stemme. WCO-rådets afgørelser træffes med et flertal på to tredjedele af de tilstedeværende og stemmeberettigede medlemmer. Unionen udøver midlertidigt de samme rettigheder og forpligtelser som medlemmerne af WCO, indtil ændringen af konventionen om oprettelse af Toldsamarbejdsrådet træder i kraft.
            
            
               Udvalget for det Harmoniserede System (HS-udvalget) er et teknisk udvalg med ansvar for det forberedende arbejde i forbindelse med HS-konventionen. HS-udvalgets vigtigste opgaver er:
            
            
               ·at udarbejde forklarende bemærkninger, tariferingsudtalelser eller andre udtalelser til vejledning ved fortolkningen af det harmoniserede system og udøve sådanne andre beføjelser og funktioner i forbindelse med det harmoniserede system, som WCO-rådet eller de kontraherende parter måtte skønne nyttige. Det kan oprette forberedende organer såsom underudvalg eller arbejdsgrupper
            
            
               ·at udarbejde rekommandationer med henblik på at sikre en ensartet fortolkning og anvendelse af retsakterne under det harmoniserede system, bl.a. ved at bilægge uoverensstemmelser mellem kontraherende parter og dermed lette samhandelen 
            
            
               ·at foreslå ændringer og opdateringer af det harmoniserede system for at afspejle den teknologiske udvikling og ændringerne i handelsmønstrene samt andre behov hos brugerne af det harmoniserede system 
            
            
               ·at fremme en udbredt anvendelse af det harmoniserede system og undersøge generelle og politiske spørgsmål i forbindelse hermed.
            
            
               Unionen og dens medlemsstater har tilsammen kun én stemme i HS-udvalget. HS-udvalgets afgørelser om spørgsmål, der er omfattet af denne rammeafgørelse, træffes ved simpelt flertal.
            
            
               I henhold til artikel 8, stk. 2, i HS-konventionen betragtes de forklarende bemærkninger, tariferingsudtalelserne og øvrige udtalelser vedrørende fortolkningen af det harmoniserede system samt de rekommandationer til sikring af en ensartet fortolkning og anvendelse af det harmoniserede system, som udfærdiges under en møderække i HS-udvalget, som værende godkendt af WCO-rådet, såfremt ingen af de kontraherende parter i HS-konventionen inden udgangen af den anden måned efter den måned, i hvilken den møderække, hvor de blev vedtaget, blev afsluttet, har meddelt WCO's generalsekretær, at den ønsker spørgsmålet indbragt for WCO-rådet. 
            
            
               I henhold til HS-konventionens artikel 8, stk. 3, skal rådet, når et spørgsmål i medfør af bestemmelserne i stk. 2 i nævnte artikel indbringes for rådet, godkende de pågældende forklarende bemærkninger, tariferingsudtalelser, andre udtalelser samt rekommandationer, medmindre et rådsmedlem, der er kontraherende part i konventionen, anmoder om, at de alle som helhed eller visse af dem sendes tilbage til udvalget til nybehandling. 
            
            
         
         
            
               2.3.De påtænkte retsakter 
            
            
               I overensstemmelse med HS-konventionens artikel 6, stk. 2, træder HS-udvalget almindeligvis sammen to gange om året. I praksis finder HS-udvalgets møder sted i marts og september. 
            
            
               Den foreslåede rammeafgørelse vedrører følgende retsakter, som HS-udvalget har overvejet og vedtaget midlertidigt med forbehold af, at WCO-rådet godkender dem ved en stiltiende samtykkeprocedure:
            
            
               (a)Forklarende bemærkninger, der præciserer fortolkningen af bestemmelser, positioner og -underpositioner i HS-nomenklaturen
            
            
               (b)Tariferingsudtalelser, der afspejler HS-udvalgets afgørelser vedrørende tariferingen af specifikke produkter
            
            
               (c)Øvrige udtalelser og rekommandationer vedrørende tarifering af varer i HS-nomenklaturen såsom tariferingsafgørelser eller anden vejledning vedtaget af HS-udvalget.
            
            
               I overensstemmelse med artikel 34, stk. 7, litra a), nr. iii), i Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen
                  3
                skal medlemsstaternes toldmyndigheder tilbagekalde deres BTO-afgørelser, når de ikke længere er forenelige med fortolkningen af HS-nomenklaturen som følge af tariferingsafgørelser, tariferingsudtalelser eller ændringer af de forklarende bemærkninger til HS-nomenklaturen, med virkning fra datoen for offentliggørelsen af Kommissionens meddelelse i C-udgaven af Den Europæiske Unions Tidende.
            
            
               3.Den holdning, der skal indtages på Unionens vegne 
            
            
               3.1. Praktiske begrænsninger for udarbejdelsen og vedtagelsen af EU's holdninger 
            
            
               HS-udvalget behandler et betydeligt antal meget tekniske spørgsmål på de to årlige møder. Tabel 1 viser antallet og typen af HS-udvalgets afgørelser i de seneste tre år.
            
            
               Tabel 1: HS-udvalgets afgørelser efter type 
            
            
                     
                     
                        Møde
                     
                     
                  
                  
                     
                     
                        HSC/59
                     
                  
                  
                     
                     
                        HSC/60
                     
                  
                  
                     
                     
                        HSC/61
                     
                  
                  
                     
                     
                        HSC/62
                     
                  
                  
                     
                     
                        HSC/63
                           4
                        
                     
                  
                  
                     
                     
                        HSC/64
                     
                  
               
                     
                        Dato
                           5
                        
                     
                  
                  
                     
                        13.-24.3.2017
                     
                  
                  
                     
                        25.9-6.10.2017
                     
                  
                  
                     
                        1.-16.3.2018
                     
                  
                  
                     
                        13.-28.9.2018
                     
                  
                  
                     
                        14.-29.3.2019
                     
                  
                  
                     
                        16.-27.9.2019
                     
                  
               
                     
                        HS-ændringer
                           6
                        
                     
                  
                  
                     
                        13
                     
                  
                  
                     
                        9
                     
                  
                  
                     
                        9
                     
                  
                  
                     
                        29
                     
                  
                  
                     
                        44
                     
                  
                  
                     
                        2
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Forklarende bemærkninger
                     
                  
                  
                     
                        10
                     
                  
                  
                     
                        21
                     
                  
                  
                     
                        7
                     
                  
                  
                     
                        14
                     
                  
                  
                     
                        16
                     
                  
                  
                     
                        8
                     
                  
               
                     
                        Tariferingsudtalelser
                     
                  
                  
                     
                        22
                     
                  
                  
                     
                        19
                     
                  
                  
                     
                        26
                     
                  
                  
                     
                        13
                     
                  
                  
                     
                        21
                     
                  
                  
                     
                        7
                     
                  
               
                     
                        Tariferingsafgørelser
                     
                  
                  
                     
                        48
                     
                  
                  
                     
                        35
                     
                  
                  
                     
                        38
                     
                  
                  
                     
                        37
                     
                  
                  
                     
                        29
                     
                  
                  
                     
                        39
                     
                  
               
                     
                        Subtotal
                     
                  
                  
                     
                        80
                     
                  
                  
                     
                        75
                     
                  
                  
                     
                        71
                     
                  
                  
                     
                        64
                     
                  
                  
                     
                        66
                     
                  
                  
                     
                        54
                     
                  
               
                     
                        I alt
                     
                  
                  
                     
                        93
                     
                  
                  
                     
                        84
                     
                  
                  
                     
                        80
                     
                  
                  
                     
                        93
                     
                  
                  
                     
                        110
                     
                  
                  
                     
                        56
                     
                  
               
            
               Unionen er en af de største bidragydere til HS-udvalgets arbejde, da den forelægger mange forslag og emner (spørgsmål vedrørende tarifering eller uoverensstemmelser med tredjelande, forslag til ændringer af de forklarende bemærkninger til HS), som regelmæssigt optages i HS-udvalgets dagsorden. 
            
            
               Der er indtil videre fulgt en fleksibel og pragmatisk tilgang for at sikre en optimal forberedelse og fremlæggelse af og et effektivt forsvar for Unionens holdninger i WCO. Først analyserer Kommissionens sikkerhedseksperter systematisk spørgsmålene, gennemgår medlemsstaternes tariferingspraksis og udarbejder udkast til holdninger. Disse udkast drøftes derefter med eksperter fra medlemsstaterne i Toldekspertgruppen og tilpasses efter behov med henblik på at fastlægge en koordineret holdning (forud for HS-udvalgets mødeforberedende arbejdsgruppe). Dette suppleres efter behov med eksterne høringer (med europæiske erhvervsorganisationer eller andre interessenter) og/eller koordinering på stedet.
            
            
               For at sikre en effektiv EU-deltagelse i HS-udvalget er det nødvendigt med et mere intensivt og effektivt samarbejde mellem institutionerne. Dette skal især ses på baggrund af det store omfang og den meget tekniske karakter af de spørgsmål, som HS-udvalget beskæftiger sig med. Desuden er tidsrammen mellem adgangen til dokumenterne og den faktiske drøftelse på HS-udvalgets møder meget begrænset. 
            
            
               I HS-udvalgets forretningsorden (artikel 10) fastsættes det, at de punkter, medlemmerne fremsætter, skal være modtaget af sekretariatet mindst otte uger før den pågældende møderækkes start. Er dette ikke tilfældet, opføres de på en supplerende liste, og det er op til HS-udvalget at afgøre, om de skal optages på dagsordenen. Denne regel overholdes. Hvad angår adgangen til de arbejdsdokumenter, som WCO-sekretariatet har forberedt, fastsættes det dog også i forretningsordenen, at alle grundlæggende arbejdsdokumenter i princippet skal sendes til udvalgets medlemmer mindst 30 dage før datoen for den pågældende møderækkes start. I praksis viser det sig, at denne regel meget ofte ikke overholdes, trods gentagne opfordringer til WCO-sekretariatet. Hvis de grundlæggende dokumenter stilles til rådighed inden for ovennævnte frist, kan supplerende dokumenter desuden stilles til rådighed på et senere tidspunkt. Sådanne nye dokumenter kan indeholde vigtige supplerende tekniske oplysninger, juridiske fortolkninger eller holdningsdokumenter, der fremlægges af de kontraherende parter eller andre interessenter såsom internationale organisationer, på eget initiativ eller efter opfordring fra WCO-sekretariatet. 
            
            
               Tabel 2 viser den nuværende situation med hensyn til adgangen til arbejdsdokumenter til HS-udvalget i de seneste tre år.
            
            
               Tabel 2 Adgang til arbejdsdokumenter 
            
            
               HS-udvalget (2 møder pr. år)
            
         
         
            
                     
                     
                        Møde
                     
                  
                  
                     
                     
                        Dato
                           7
                        
                     
                  
                  
                     
                        Punkter til afgørelse
                     
                  
                  
                     
                     
                        Adgang til dokumenter
                     
                  
               
                     
                  
                  
                     
                  
                  
                     
                  
                  
                     
                        > 30 dage før møde
                     
                  
                  
                     
                        30-15 dage før møde
                     
                  
                  
                     
                        < 15 dage før møde
                     
                  
               
                     
                  
                  
                     
                  
                  
                     
                  
                  
                     
                        Antal
                     
                  
                  
                     
                        %
                     
                  
                  
                     
                        Antal
                     
                  
                  
                     
                        %
                     
                  
                  
                     
                        Antal
                     
                  
                  
                     
                        %
                     
                  
               
                     
                        HSC/59
                     
                  
                  
                     
                        13.-24.3.2017
                     
                  
                  
                     
                        74
                     
                  
                  
                     
                        22
                     
                  
                  
                     
                        30
                     
                  
                  
                     
                        46
                     
                  
                  
                     
                        62
                     
                  
                  
                     
                        6
                     
                  
                  
                     
                        8
                     
                  
               
                     
                        HSC/60
                     
                  
                  
                     
                        25.9-6.10.2017
                     
                  
                  
                     
                        78
                     
                  
                  
                     
                        63
                     
                  
                  
                     
                        81
                     
                  
                  
                     
                        14
                     
                  
                  
                     
                        18
                     
                  
                  
                     
                        1
                     
                  
                  
                     
                        1
                     
                  
               
                     
                        HSC/61
                     
                  
                  
                     
                        1.-16.3.2018
                     
                  
                  
                     
                        69
                     
                  
                  
                     
                        3
                     
                  
                  
                     
                        4
                     
                  
                  
                     
                        61
                     
                  
                  
                     
                        89
                     
                  
                  
                     
                        5
                     
                  
                  
                     
                        7
                     
                  
               
                     
                        HSC/62
                     
                  
                  
                     
                        13.-28.9.2018
                     
                  
                  
                     
                        70
                     
                  
                  
                     
                        50
                     
                  
                  
                     
                        71
                     
                  
                  
                     
                        16
                     
                  
                  
                     
                        23
                     
                  
                  
                     
                        4
                     
                  
                  
                     
                        6
                     
                  
               
                     
                        HSC/63
                     
                  
                  
                     
                        14.-29.3.2019
                     
                  
                  
                     
                        64
                     
                  
                  
                     
                        34
                     
                  
                  
                     
                        53
                     
                  
                  
                     
                        28
                     
                  
                  
                     
                        44
                     
                  
                  
                     
                        2
                     
                  
                  
                     
                        3
                     
                  
               
                     
                        HSC/64
                     
                  
                  
                     
                        16.-27.9.2019
                     
                  
                  
                     
                        56
                     
                  
                  
                     
                        49
                     
                  
                  
                     
                        87
                     
                  
                  
                     
                        5
                     
                  
                  
                     
                        9
                     
                  
                  
                     
                        2
                     
                  
                  
                     
                        4
                     
                  
               
                     
                        I alt
                     
                  
                  
                     
                  
                  
                     
                        411
                     
                  
                  
                     
                        221
                     
                  
                  
                     
                        54
                     
                  
                  
                     
                        170
                     
                  
                  
                     
                        41
                     
                  
                  
                     
                        20
                     
                  
                  
                     
                        5
                     
                  
               
            
               HS-udvalgets møder finder altid sted umiddelbart efter den mødeforberedende arbejdsgruppes møder (som varer 2-3 dage). Dokumenterne til HS-udvalgets møder er normalt til rådighed 30 til 15 dage før mødet. 
            
            
               3.2. Forslagets formål og indhold
            
            
               De pågældende afgørelser, der udarbejdes af HS-udvalget, kan få afgørende indflydelse på indholdet af EU-retten, nemlig Rådets forordning (EØF) nr. 2658/87 om told- og statistiknomenklaturen og den fælles toldtarif samt den kombinerede nomenklatur (KN), der er knyttet som bilag dertil. Tariferingsafgørelser, tariferingsudtalelser og ændringer af de forklarende bemærkninger til HS-nomenklaturen anvendes til støtte for den tarifering, der er fastsat i Kommissionens gennemførelsesforordninger om tarifering af varer i KN, i de forklarende bemærkninger til KN og i de tariferingsafgørelser, der træffes af medlemsstaternes toldmyndigheder. Toldmyndighederne i medlemsstaterne skal tilbagekalde deres tariferingsafgørelser, hvis de ikke længere er forenelige med fortolkningen af HS-nomenklaturen som følge af disse tariferingsafgørelser, tariferingsudtalelser eller ændringer af de forklarende bemærkninger til HS.
            
            
               I betragtning af det antal punkter, som HS-udvalget skal træffe afgørelse om på hvert møde, deres meget tekniske karakter og den begrænsede tid, der er til at fastlægge Unionens holdning, fordi arbejdsdokumenterne stilles til rådighed med så kort en frist, vurderes det, at det er nødvendigt med en rammeafgørelse fra Rådet i henhold til artikel 218, stk. 9, i TEUF, som fastlægger Unionens holdning på grundlag af vejledende principper og kriterier for langt de fleste af de punkter, som HS-udvalget skal tage stilling til (dvs. forklarende bemærkninger, tariferingsudtalelser og tariferingsafgørelser, vejledning eller øvrige udtalelser vedrørende fortolkningen af det harmoniserede system), eftersom det, hvis der skal vedtages individuelle afgørelser i henhold til artikel 218, stk. 9, i TEUF, ikke vil være muligt at sikre en effektiv og rettidig arbejdsgang på dette politikområde.
            
            
               Det er derfor hensigtsmæssigt, at den holdning, der skal indtages på Unionens vegne i WCO på grundlag af vejledende principper og kriterier, samt de nødvendige skridt til præcisering af Unionens holdning på hvert møde fastsættes ved en rådsafgørelse, der vedtages i henhold til artikel 218, stk. 9, i TEUF på grundlag af et forslag fra Kommissionen. 
            
            
               Med henblik herpå fastlægges der i forslaget en ramme, der angiver de principper og kriterier, som fastlæggelsen af Unionens holdning skal baseres på. De pågældende principper og kriterier er i overensstemmelse med den fastlagte toldpolitik og Den Europæiske Unions Domstols retspraksis om at tarifere varer ved import efter deres objektive karakteristika og egenskaber.  
            
            
               De holdninger, der skal indtages på Unionens vegne, bør overholde principperne om forenkling og lettelse af tariferingen, overensstemmelse med de almindelige tariferingsbestemmelser vedrørende HS af hensyn til retssikkerheden og fremme af den bedste praksis, som Unionen har udarbejdet i denne henseende. 
            
            
               Fastlæggelsen af sådanne holdninger bør være baseret på de generelle kriterier, der er fastsat i HS-konventionen (de almindelige tariferingsbestemmelser vedrørende HS), og varernes objektive karakteristika og egenskaber. I de tilfælde, hvor det er relevant, bør der også tages hensyn til specifikke kriterier som følge af retspraksis ved Den Europæiske Unions Domstol vedrørende tarifering af varer samt enhver vejledning vedrørende tarifering, som udarbejdes af WCO (HS-nomenklaturen og fortolkningen deraf, som er fastlagt i de forklarende bemærkninger til HS, tariferingsudtalelser og tariferingsafgørelser vedtaget af HS-udvalget) eller af Unionen (den kombinerede nomenklatur og fortolkning deraf, som er fastlagt i de forklarende bemærkninger til KN, tariferingsforordninger eller afgørelser vedtaget af Rådet eller Kommissionen eller konklusioner, som vedtages af Toldkodeksudvalget, Gruppen for Told- og Statistiknomenklaturen).
            
            
               I forslaget til rammeafgørelse fastsættes det endvidere:
            
            
               — at Kommissionen underretter Rådet (eller dets forberedende organer) i tilstrækkelig god tid forud for ethvert møde i den relevante WCO-instans, hvor en afgørelse, der er omfattet af rammeafgørelsen, kan træffes
            
            
               — at Rådet inden 5 arbejdsdage fra den dato, hvor Kommissionen har underrettet Rådet eller dets forberedende organer, kan tilkendegive sine indvendinger mod den holdning, der foreslås for en eller flere af de enkelte HS-udvalgsafgørelser, der skal træffes
            
            
               — at Kommissionen med henblik på at bevare Unionens rettigheder og undgå, at en afgørelse om et spørgsmål, for hvilket Rådet ikke er i stand til at fastlægge en holdning inden udløbet af den frist, der er fastsat i artikel 8, stk. 2, i HS-konventionen, vedtages i WCO, på Unionens vegne kan anmode om, at spørgsmålet indbringes for WCO-Rådet og sendes tilbage til HS-udvalget til nybehandling 
            
            
               — at Kommissionen i de tilfælde, hvor Unionens holdning til et spørgsmål adskiller sig væsentligt fra den afgørelse, der er vedtaget af HS-udvalget, forelægger Rådet sin vurdering af, om HS-udvalgets afgørelse kan godkendes, eller om spørgsmålet bør indbringes for WCO-rådet og sendes tilbage til HS-udvalget til nybehandling inden udløbet af den frist, der er fastsat i artikel 8, stk. 2, i HS-konventionen. Rådet kan tilkendegive sine indvendinger mod den foreslåede holdning til en eller flere af de pågældende enkelte HS-udvalgsafgørelser. 
            
            
               I overensstemmelse med artikel 218, stk. 10, i TEUF vil Europa-Parlamentet straks blive underrettet fuldt ud.
            
            
               4.Retsgrundlag
            
            
               4.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               Begrebet "retsakter, der har retsvirkninger" omfatter retsakter, der har retsvirkninger i medfør af de folkeretlige regler, der gælder for det pågældende organ. Det omfatter også instrumenter, der ikke har bindende virkning i henhold til folkeretten, men som "vil kunne få afgørende indflydelse på indholdet af de regler, der vedtages af EU-lovgiver"
                  8
               .
            
         
         
            
               Det proceduremæssige retsgrundlag for den foreslåede afgørelse om fastlæggelse af den holdning, der skal indtages på Unionens vegne i WCO med hensyn til vedtagelsen af forklarende bemærkninger, tariferingsudtalelser og øvrige udtalelser vedrørende fortolkningen af HS i henhold til HS-konventionen, er derfor artikel 218, stk. 9, i TEUF.
            
            
               4.2.Princippernes anvendelse på det foreliggende tilfælde
            
            
               Udvalget og rådet for Det Harmoniserede System er organer, der er oprettet ved en aftale, nemlig den internationale konvention om det harmoniserede varebeskrivelses- og varenomenklatursystem.
            
            
               De retsakter, som HS-udvalget skal vedtage, er retsakter, der har retsvirkninger. De påtænkte retsakter vil, når de er godkendt af Rådet, kunne få afgørende indflydelse på EU-lovgivningen, nærmere bestemt bilag 1 til Rådets forordning (EØF) nr. 2658/87 om told- og statistiknomenklaturen og Den Fælles Toldtarif. Dette skyldes, at det i EU-toldkodeksens
                  9
                artikel 34, stk. 7, litra a), nr. iii), er fastsat, at "toldmyndighederne tilbagekalder BTO-afgørelser
                  10
                ..., når de ikke længere er forenelige med fortolkningen ... som følge af
                  tariferingsafgørelser, tariferingsudtalelser eller ændringer af de forklarende bemærkninger til nomenklaturen i det harmoniserede varebeskrivelses- og varenomenklatursystem, vedtaget af [HS-udvalget]". Endvidere anvendes sådanne afgørelser, som er udarbejdet af HS-udvalget (tariferingsafgørelser, tariferingsudtalelser eller ændringer af de forklarende bemærkninger til HS-nomenklaturen) til støtte for den tarifering, der er fastsat i Kommissionens gennemførelsesforordninger vedrørende tarifering af varer i den kombinerede nomenklatur, i de forklarende bemærkninger til KN og i de tariferingsafgørelser, der træffes af medlemsstaternes toldmyndigheder. Den påtænkte retsakt supplerer eller ændrer ikke den institutionelle ramme for aftalen.
            
            
               Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
            
               4.3.Materielt retsgrundlag
            
            
               4.3.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den påtænkte retsakt har et dobbelt formål eller består af to elementer, og det ene af disse formål eller elementer kan bestemmes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, have et enkelt materielt retsgrundlag, nemlig det, der kræves af det primære eller fremherskende formål eller element.
            
            
               4.3.2.Princippernes anvendelse på det foreliggende tilfælde
            
            
               Da den påtænkte retsakts primære formål og indhold vedrører fortolkningen af tariffen og indgåelsen af en international aftale inden for rammerne af den fælles handelspolitik og gennemførelsen af HS-nomenklaturen og EU's kombinerede nomenklatur, er det materielle retsgrundlag for den foreslåede afgørelse artikel 31, artikel 43, stk. 2, og artikel 207, stk. 4, første afsnit, i TEUF.
            
            
               4.4. Konklusion
            
            
               Retsgrundlaget for den foreslåede afgørelse bør være artikel 31, artikel 43, stk. 2, og artikel 207, stk. 4, første afsnit, i TEUF, sammenholdt med artikel 218, stk. 9, i TEUF.
            
            
               5.VIRKNINGER FOR BUDGETTET 
            
            
               Forslaget har ingen virkninger for Den Europæiske Unions budget. 
            
            
               6.Offentliggørelse af den påtænkte retsakt
            
            
               Ja
            
            
               2020/0080 (NLE)
            
            
               Forslag til
            
            
               RÅDETS AFGØRELSE
            
         
         
            
               om den holdning, der skal indtages på Den Europæiske Unions vegne i Verdenstoldorganisationen (WCO) for så vidt angår vedtagelsen af forklarende bemærkninger, tariferingsudtalelser eller øvrige udtalelser vedrørende fortolkningen af det harmoniserede system samt rekommandationer med henblik på at sikre ensartethed i fortolkningen af det harmoniserede system i henhold til konventionen om det harmoniserede system
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 31, artikel 43, stk. 2, og artikel 207, stk. 4, første afsnit, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Ved Rådets afgørelse 87/369/EØF
                  11
                godkendte Unionen den internationale konvention om det harmoniserede varebeskrivelses- og varenomenklatursystem samt ændringsprotokollen hertil
                  12
                (HS-konventionen), hvor udvalget for det harmoniserede system (HS-udvalget) nedsættes. 
            
            
               (2)I henhold til HS-konventionens artikel 7, stk. 1, har HS-udvalget bl.a. til opgave at udarbejde forklarende bemærkninger, tariferingsudtalelser, andre udtalelser vedrørende fortolkningen af det harmoniserede system og rekommandationer med henblik på at sikre en ensartet fortolkning og anvendelse af det harmoniserede system.
            
            
               (3)I henhold til artikel 8, stk. 2, i HS-konventionen betragtes de forklarende bemærkninger, tariferingsudtalelserne og de øvrige udtalelser vedrørende fortolkningen af det harmoniserede system samt de rekommandationer til sikring af en ensartet fortolkning og anvendelse af det harmoniserede system, som udfærdiges under en møderække i HS-udvalget (herefter "HS-udvalgets afgørelser"), som værende godkendt af WCO-rådet, såfremt ingen af de kontraherende parter i HS-konventionen inden udgangen af den anden måned efter den måned, i hvilken den møderække, hvor de blev vedtaget, blev afsluttet, har meddelt WCO's generalsekretær, at den ønsker spørgsmålet indbragt for WCO-rådet.
            
            
               (4)I henhold til HS-konventionens artikel 8, stk. 3, skal rådet, når et spørgsmål i medfør af bestemmelserne i stk. 2 i nævnte artikel indbringes for rådet, godkende de pågældende forklarende bemærkninger, tariferingsudtalelser, andre udtalelser eller rekommandationer, medmindre et rådsmedlem, der er kontraherende part i konventionen, anmoder om, at de alle som helhed eller visse af dem sendes tilbage til udvalget til nybehandling.
            
            
               (5)Det er hensigtsmæssigt at fastlægge den holdning, der skal indtages på Unionens vegne i WCO for så vidt angår vedtagelsen af forklarende bemærkninger, tariferingsudtalelser eller andre udtalelser vedrørende fortolkningen af det harmoniserede system og rekommandationer med henblik på at sikre en ensartet fortolkning af HS-konventionen, da de pågældende afgørelser udarbejdet af HS-udvalget vil kunne få afgørende indflydelse på EU-lovgivningen, nærmere bestemt Rådets forordning (EØF) nr. 2658/87.
            
            
               (6)Det er i Unionens interesse at de holdninger, som Unionen giver udtryk for i HS-udvalget, fastlægges i overensstemmelse med de principper, kriterier og retningslinjer, der gælder for tariferingen af varer. Det er også i Unionens interesse, at sådanne holdninger fastlægges hurtigt for at sætte Unionen i stand til at udøve sine rettigheder i HS-udvalget.
            
            
               (7)For at bevare Unionens rettigheder bør Kommissionen også have mulighed for på Unionens vegne at anmode om, at et spørgsmål indbringes for WCO-rådet og sendes tilbage til HS-udvalget til nybehandling i henhold til HS-konventionens artikel 8, stk. 3, med henblik på at undgå, at der træffes en afgørelse om et spørgsmål, hvor Rådet enten ikke er i stand til at fastlægge en holdning inden udløbet af den frist, der er fastsat i HS-konventionens artikel 8, stk. 2, eller har fastlagt en holdning, der adskiller sig væsentligt fra den afgørelse, der er vedtaget af HS-udvalget.
            
            
               (8)I betragtning af den løbende udvikling i og den meget tekniske karakter af tariferingen af varer i henhold til HS-konventionen, den store mængde spørgsmål, som behandles på de to HS-udvalgsmøder, der finder sted to gange om året, og den korte tid, der er til rådighed til at kigge på dokumenter, som er udarbejdet af WCO-sekretariatet og/eller de kontraherende parter forud for HS-udvalgets møder, samt det deraf følgende behov for, at der i Unionens holdning tages hensyn til ny udvikling, herunder nye tekniske og andre relevante oplysninger, som forelægges før eller under HS-udvalgets møder, bør de nødvendige skridt til præcisering af Unionens holdning fastlægges i overensstemmelse med princippet om loyalt samarbejde mellem EU-institutionerne som fastsat i artikel 13, stk. 2, i traktaten om Den Europæiske Union —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne til godkendelsen af forklarende bemærkninger, tariferingsudtalelser eller øvrige udtalelser vedrørende fortolkningen af det harmoniserede system samt rekommandationer med henblik på at sikre ensartethed i fortolkningen af det harmoniserede system i henhold til konventionen om det harmoniserede system og til udarbejdelsen af sådanne retsakter i Verdenstoldorganisationen, er fastlagt i bilag I.
            
            
               Artikel 2
            
            
               Den holdning, der indtages af Unionen i henhold til artikel 1, præciseres i overensstemmelse med bilag II.
            
            
               Artikel 3
            
            
               Denne afgørelse er rettet til Kommissionen.
            
         
         
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        HS-nomenklaturen er siden sin indførelse i 1988 blevet revideret seks gange. Disse revisioner trådte i kraft i 1996, 2002, 2007, 2012 og 2017. Den sjette revision vil træde i kraft i 2022.
               
               
                  
                     (2)
                  
                        Rådets afgørelse 87/369/EØF af 7. april 1987 om indgåelse af den internationale konvention om det harmoniserede varebeskrivelses- og varenomenklatursystem, samt af ændringsprotokollen hertil (EFT L 198 af 20.7.1987, s. 1).
               
               
                  
                     (3)
                  
                        EUT L 269 af 10.10.2013, s. 1.
               
               
                  
                     (4)
                  
                        Foreløbig vedtagelse af rekommandation HS 2022
               
               
                  
                     (5)
                  
                        Herunder HS-udvalgets mødeforberedende arbejdsgruppe.
               
               
                  
                     (6)
                  
                        Ændringer af HS-nomenklaturen følger en særskilt beslutningsprocedure og er ikke omfattet af dette forslag.
               
               
                  
                     (7)
                  
                        Herunder HS-udvalgets mødeforberedende arbejdsgruppe.
               
               
                  
                     (8)
                  
                        Domstolens dom af 7. oktober 2014, Tyskland mod Rådet, sag C-399/12, ECLI:EU:C:2014:2258, præmis 61-64. 
               
               
                  
                     (9)
                  
                        Europa-Parlamentets og Rådets forordning (EU) nr. 952/2013 af 9. oktober 2013 om EU-toldkodeksen (EUT L 269 af 10.10.2013, s. 1).
               
               
                  
                     (10)
                  
                        Bindende tariferingsoplysninger: Tariferingsafgørelser, som toldmyndighederne på forhånd giver de økonomiske operatører for at garantere retssikkerhed med hensyn til tariferingen og toldbehandlingen af varer, der er omfattet af import eller eksport. 
               
               
                  
                     (11)
                  
                        Rådets afgørelse 87/369/EØF af 7. april 1987 om indgåelse af den internationale konvention om det harmoniserede varebeskrivelses- og varenomenklatursystem, samt af ændringsprotokollen hertil (
                  
                     EFT L 198 af 20.7.1987, s. 1
                  
                  ).
               
               
                  
                     (12)
                  
                        EFT L 198 af 20.7.1987, s. 3.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 15.5.2020
            COM(2020) 196 final
            BILAG
            til
            Forslag til Rådets afgørelse
            om den holdning, der skal indtages på Den Europæiske Unions vegne i Verdenstoldorganisationen (WCO) for så vidt angår vedtagelsen af forklarende bemærkninger, tariferingsudtalelser eller øvrige udtalelser vedrørende fortolkningen af det harmoniserede system samt rekommandationer med henblik på at sikre ensartethed i fortolkningen af det harmoniserede system i henhold til konventionen om det harmoniserede system
            
               
         
         
            
               BILAG I
            
            
               Den holdning, der skal indtages på Unionens vegne i Verdenstoldorganisationen.
            
            
               1. PRINCIPPER
            
            
               Inden for rammerne af WCO skal Unionen:
            
            
               a)
                     fremme, bidrage til og lette tariferingen af varer og en ensartet fortolkning og anvendelse af HS samt gradvist fjerne tilfælde af divergerende fortolkninger af HS og uoverensstemmelser i forbindelse dermed
            
            
               b)
                     arbejde hen imod en passende inddragelse af interessenter i forberedelsen af HS-udvalgets afgørelser og sikre, at de afgørelser, der vedtages i WCO, er i overensstemmelse med målene for HS-konventionen
            
            
               c)
                     sikre, at de foranstaltninger, der vedtages i WCO, er forenelige med de almindelige tariferingsbestemmelser vedrørende HS
            
            
               d)
                     fremme holdninger, der er forenelige med den bedste praksis, Unionen har udarbejdet inden for det pågældende område  
            
            
               e) 
                     fremme forenklingen og moderniseringen af HS-nomenklaturen alt efter udviklingen i brugernes behov og udviklingen af nye teknologier
            
            
               f)
                     sikre sammenhæng med sine øvrige politikker og internationale forpligtelser.
            
            
               2. KRITERIER
            
            
               Den holdning, der skal indtages på Unionens vegne i WCO, skal fastlægges på grundlag af følgende: 
            
            
               (a)Generelle kriterier:
            
            
               –princippet om, at det afgørende kriterium for tarifering af varer med henblik på at sikre retssikkerheden og at lette kontrollen normalt må søges i disses objektive karakteristika og egenskaber som beskrevet i den enkelte position i toldnomenklaturen og de bestemmelser, der er knyttet til de pågældende afsnit og kapitler
            
            
               –de almindelige tariferingsbestemmelser vedrørende HS som angivet i bilaget til HS-konventionen
                  1
               .
            
            
               Den tager, hvis det er relevant, hensyn til følgende:
            
            
               (b)Specifikke kriterier:
            
            
               —
                     Den Europæiske Unions Domstols retspraksis vedrørende tarifering af varer 
            
            
               —
                     HS-nomenklaturen og de forklarende bemærkninger til HS, tariferingsudtalelser og afgørelser truffet af HS-udvalget
            
         
         
            
               —
                     underposition i den kombinerede nomenklatur (KN)
                  2
                og forklarende bemærkninger til KN 
            
            
               —
                     tariferingsforordninger og -afgørelser vedtaget af Rådet eller Kommissionen 
            
            
               —
                     konklusioner vedtaget af Toldkodeksudvalget, Gruppen for Told- og Statistiknomenklaturen
            
            
               —
                     og enhver anden vejledning vedrørende tariferingen af varer, som er udarbejdet af institutionerne i form af retsakter eller retningslinjer. 
            
            
               3. RETNINGSLINJER
            
            
               Unionen bestræber sig, når det er hensigtsmæssigt, på at støtte vedtagelsen af følgende afgørelser i WCO i overensstemmelse med ovennævnte principper og kriterier:
            
            
               a)
                     at foreslå og udarbejde forklarende bemærkninger, tariferingsudtalelser eller andre udtalelser til vejledning ved fortolkningen af det harmoniserede system
            
            
               b) 
                     at udarbejde rekommandationer med henblik på at sikre en ensartet fortolkning og anvendelse af det harmoniserede system.
            
            
               BILAG II
            
            
               Præcisering af den holdning, der skal indtages af Unionen i Verdenstoldorganisationen
            
            
               Forud for hvert årligt møde i HS-udvalget, når dette organ skal vedtage afgørelser, der har retsvirkninger for Unionen, træffes de nødvendige foranstaltninger til at sikre, at der i den holdning, der udtrykkes på Unionens vegne, tages hensyn til de seneste tekniske og andre relevante oplysninger, der er fremsendt til Kommissionen, i overensstemmelse med principperne og retningslinjerne i bilag I.
            
            
               Med henblik herpå og på baggrund af disse oplysninger forelægger Kommissionen i tilstrækkelig god tid inden hvert møde i HS-udvalget, jf. ovenstående afsnit, Rådet eller dets forberedende organer et skriftligt dokument, der fastlægger enkelthederne i den foreslåede præcisering af Unionens holdning. Inden for 5 arbejdsdage fra den dato, hvor Kommissionen har underrettet Rådet eller dets forberedende organer, kan Rådet tilkendegive sine indvendinger mod den holdning, der foreslås for en eller flere af de pågældende enkelte HS-udvalgsafgørelser.
            
            
               Med henblik på at bevare Unionens rettigheder og undgå, at en afgørelse om et spørgsmål, for hvilket Rådet ikke er i stand til at fastlægge en holdning inden udløbet af den frist, der er fastsat i artikel 8, stk. 2, i HS-konventionen, vedtages i WCO, anmoder Kommissionen på Unionens vegne om, at spørgsmålet indbringes for WCO-rådet og sendes tilbage til HS-udvalget til nybehandling, jf. HS-konventionens artikel 8, stk. 3.
            
            
               I de tilfælde, hvor Unionens holdning til et spørgsmål adskiller sig væsentligt fra den afgørelse, der er vedtaget af HS-udvalget, forelægger Kommissionen i tilstrækkelig god tid inden udløbet af den frist, der er fastsat i artikel 8, stk. 2, i HS-konventionen, Rådet eller dets forberedende organer et skriftligt dokument, der angiver, om den eller de pågældende afgørelser kan accepteres, eller om spørgsmålet skal indbringes for WCO-rådet og sendes tilbage til HS-udvalget til nybehandling i henhold til HS-konventionens artikel 8, stk. 3. Inden for 10 arbejdsdage fra den dato, hvor Kommissionen har underrettet Rådet eller dets forberedende organer, kan Rådet tilkendegive sine indvendinger mod den holdning, der foreslås for en eller flere af de pågældende enkelte HS-udvalgsafgørelser, der skal vedtages i WCO.
            
         
         
            
                  
                     (1)
                  
                        Rådets afgørelse 87/369/EØF af 7. april 1987 om indgåelse af den internationale konvention om det harmoniserede varebeskrivelses- og varenomenklatursystem, samt af ændringsprotokollen hertil (EFT L 198 af 20.7.1987, s. 1).
               
               
                  
                     (2)
                  
                        Rådets forordning (EØF) nr. 2658/87 af 23. juli 1987 om told- og statistiknomenklaturen og Den Fælles Toldtarif (EFT L 256 af 7.9.1987, s. 1).